જિલ્લા શિક્ષણ સમિતિ દ્વારા સંચાલિત પ્રાથમિક કુમાર શાળા નં.7 તથા પ્રથમિક કન્યા શાળા નં.10 કલોલના પૂર્વમાં આવેલી છે. બે પાળીમાં ચાલતી આ શાળામાં શૌચાલયો પાણીની ટાંકી વગેરે બનાવવામાં આવ્યા છે. પણ પાણી વગર શૌચાલયોનો ઉપયોગ થતો હોવાથી દુર્ગંધ અને ગંદકીનું સામ્રાજ્ય ફેલાઈ ગયું છે. પાણીનું કનેક્શન મેળવવા માટે શાળા તંત્ર દ્વારા કલોલ નગરપાલિકામાં મૌખિક તેમજ લેખીતમાં અવાર નવાર રજૂઆત કરવામાં આવી છે. તેમ છતાં નગરપાલિકા દ્વારા નક્કર કાર્યવાહી કરવામાં આવી નથી. જેથી શાળા તંત્ર દ્વારા જિલ્લા કલેક્ટર તેમજ મુખ્યમંત્રીને પણ પાણીનું કનેક્શન મેળવવા માટે અરજી કરવામાં આવી છે. ત્યારે હાલ તો શાળાના બાળકો પાણી પાણીના પોકાર કરી રહ્યા છે.